CONTRACT
de prestare a serviciilor cu plată anticipată  

„Cartel-Sistem” S.R.L., numită în continuare „Operator”, în persoana Directorului Executiv Ceban I., care acţionează în baza Statutului şi Licenţei Nr. 000056 Seria A MMII pentru prestarea serviciilor în domeniul informaticii, inclusiv a serviciilor de transmitere a datelor şi IP-telefoniei a Agenţiei Naţionale pentru Reglementare în Domeniul Informaticii şi Comunicaţiei Electronice din RM, pe de o parte şi Persoana, numită în continuare „Utilizator”, pe de altă parte, ambele numite „Părţi”, au încheiat prezentul Contract privind următoarele:

1. OBIECTUL CONTRACTULUI

1.1.	În conformitate cu prezentul Contract, Operatorul se obligă să presteze Serviciile, solicitate de către Utilizator, conform Condiţiilor de prestare a Serviciilor (în continuare Condiţii) şi Tarifelor în vigoare pentru prestarea Serviciilor (în continuare Tarife), iar Utilizatorul este obligat să achite aceste Servicii.
1.2.	Condiţiile (Anexa Nr. 1 la prezentul Contract) şi Tarifele (Anexa Nr. 2 la prezentul Contract) sînt documentele oficiale ale Operatorului, părţi indispensabile ale prezentului Contract şi sînt identice pentru toţi Utilizatorii, cu excepţia cazurilor, în care acordarea de înlesniri anumitor categorii de beneficiari ai Serviciilor este stipulată prin lege sau alte acte normative.
1.3.	Textul prezentului Contract reprezintă o ofertă publică, în conformitate cu art. 681 a Codului Civil a RM.
1.4.	Contractul se consideră încheiat din momentul cumpărării legitime a Cartelei „CARTEL” (în continuare Cartelă), prin intermediul căreia Utilizatorul obţine acces la Serviciile solicitate.
1.5.	Termenul de valabilitate a prezentei oferte este pînă la 31.12.2004.  
1.6.	Utilizatorul achită Serviciile Operatorului în ordinea, stabilită în Compartimentul 3 al prezentului Contract.

2.	DREPTURILE ŞI OBLIGAŢIUNILE PĂRŢILOR

2.1.	Operatorul se obligă:
2.1.1.	Să acorde Serviciile alese de către Utilizator, din momentul încheierii Contractului, în conformitate cu Condiţiile şi Tarifele indicate în prezentul Contract.
2.1.2.	Să deschidă Utilizatorului Cont personal şi să prezinte, la solicitarea acestuia, balanţa Contului personal.
2.1.3.	Să comunice Utilizatorului informaţia despre introducerea oricăror amendamente şi suplimente în Condiţii şi Tarife cu cel puţin 5 zile din momentul intrării lor în vigoare, amplasînd-o pe WWW-serverul Operatorului (http://www.cartel.md). 
2.1.4.	Să asigure confidenţialitatea informaţiei de evidenţă a Utilizatorului (parola, numele Utilizatorului, etc.) (în continuare Rechizite de reţea), taina convorbirilor efectuate prin IP-telefonie şi a conţinutului cutiei poştale electronice, cu excepţia cazurilor, prevăzute de Legislaţia în vigoare a RM.
2.1.5.	Să ofere consultaţii gratis privind  utilizarea Serviciilor şi achitarea acestora.
2.2.	Utilizatorul se obligă:
2.2.1.	Înainte de încheierea Contractului să facă cunoştinţă cu conţinutul Contractului, Condiţiile şi Tarifele, propuse de Operator.
2.2.2.	Să facă cunoştinţă în mod independent şi regulat cu informaţia despre introducerea oricăror amendamente şi suplimente în Contract, Condiţii şi Tarife, amplasată pe WWW-serverul Operatorului (http://www.cartel.md) şi/sau la numărul de telefon în or. Chişinău +373 22 222-622 de la ora 08:00 pînă la 20:00 în zilele lucrătoare şi de la ora 09:00 pînă la 18:00 în sâmbătă. 
2.2.3.	Să menţină în mod independent balanţa pozitivă a Contului său personal.
2.2.4.	Să informeze la timp Operatorul despre pierderea, furtul sau vînzarea Cartelei şi/sau a Rechizitelor sale de reţea.
2.3.	Părţile se obligă să respecte conştiincios pe tot parcursul termenului de valabilitate a prezentului Contract Condiţiile acestuia şi Legislaţia RM, care reglementează raporturile juridice dintre Părţi, în conformitate cu prezentul Contract.
 
3.	ACHITAREA SERVICIILOR

3.1.	Modalitatea de achitare a Serviciilor prestate – în numerar şi prin transfer, în conformitate cu Condiţiile.
3.2.	Ordinea de achitare a Serviciilor prestate – în avans.
3.3.	Sistema de achitare a Serviciilor prestate – pe unitate de timp.
3.4.	Costul Serviciilor prestate – se stabileşte prin Tarife. Unitatea de tarifare a Serviciilor şi plata pentru o unitate incompletă de tarifare se stabileşte prin Tarife.
3.5.	Valuta Tarifelor se exprimă în unităţi convenţionale, echivalente unui dolar SUA (USD) şi include taxa pe valoare adăugată.
3.6.	Achitarea Serviciilor prestate se efectuează în lei moldoveneşti (MDL), conform cursului valutar stabilit de Banca Naţională a Moldovei valabil pentru ziua efectuării plăţii.

4.	RESPONSABILITATEA PĂRŢILOR 

4.1.	Părţile poartă răspundere pentru neîndeplinirea sau îndeplinirea insatisfăcătoare a obligaţiunilor prevăzute în prezentul Contract, conform Codului Civil al Republicii Moldova, în cazul în care acţiunile sau inacţiunile lor nu se raportă la sancţiuni penale.
4.2.	Utilizatorul poartă răspundere:
4.2.1.	Pentru răspîndirea de către el a oricărui tip de informaţie prin intermediul Serviciilor (sau de către o altă persoană, folosind Rechizitele sale de reţea): pentru conţinutul, autenticitatea, dreptul de răspîndire a acesteia, pentru pretenţiile Părţilor terţe etc.
4.2.2.	Pentru daunele cauzate de către el (sau de către o altă persoană, folosind Rechizitele sale de reţea) prin intermediul Serviciilor, faţă de personalitatea sau averea cetăţenilor, faţă de persoanele juridice, stat sau principiile morale şi spirituale ale societăţii. 
4.2.3.	Pentru menţinerea în taină a Rechizitelor sale de reţea faţă de Persoanele terţe.
4.2.4.	Pentru efectuarea corectă şi la timp a achitărilor.
4.2.5.	Pentru luarea de cunoştinţă la timp cu eventualele suplimente şi amendamente la conţinutul Contractului, Condiţiilor şi Tarifelor, publicate pe WWW-serverul Operatorului (http://www.cartel.md) sau prin telefon în or. Chişinău +373 22 222-622 de la ora 08:00 pînă la 20:00 în zilele lucrătoare şi de la ora 09:00 pînă la 18:00 în sâmbătă.
4.2.6.	Pentru utilizarea echipamentului necesar asigurării accesului la Servicii.
4.2.7.	În cazul pierderii, furtului sau alte cazuri de absenţă a Cartelei şi/sau Rechizitelor sale de reţea, Utilizatorul poartă răspundere pentru obligaţiunile de achitare a Serviciilor, legate de utilizarea acestei Cartele şi/sau Rechizitelor sale de reţea, pînă în momentul cînd Operatorul primeşte de la Utilizator o cerere în scris despre solicitarea încetării deservirii Cartelei date şi/sau Rechizitelor de reţea.
4.3.	Operatorul poartă răspundere: 
4.3.1.	Pentru complexitatea Serviciilor prestate.
4.3.2.	Pentru informarea la timp a Utilizatorului despre oricare amendamente şi suplimente la conţinutul Contractului, Condiţiilor şi Tarifelor (cu cel puţin 5 zile pînă la începutul acţiunilor lor) prin publicarea lor pe WWW-serverul Operatorului (http://www.cartel.md).
4.3.3.	Pentru refuzul nemotivat de la încheierea Contractului cu Utilizatorul în condiţiile existenţei posibilităţii de prestare a Serviciilor.
4.4.	Operatorul nu poartă răspundere:
4.4.1.	Pentru răspîndirea oricărui tip de informaţie şi pentru oricare daune cauzate de către Utilizator Persoanelor terţe prin intermediul Serviciilor.
4.4.2.	Pentru calitatea şi funcţionarea liniilor de comunicaţii, organizate de alţi operatori de comunicaţii (staţii de comunicaţii locale, etc.) 
4.4.3.	Pentru reţinerea şi înrăutăţirea calităţii şi complexităţii Serviciilor din motive, care, direct sau indirect, nu se află în aria de responsabilitate a Operatorului. Totodată, Operatorul se obligă să informeze Utilizatorul despre astfel de situaţii într-un termen rezonabil,  amplasînd informaţia pe WWW-serverul Operatorului (http://www.cartel.md), iar Utilizatorul poate obţine această informaţie de sine-stătător la adresa: support@cartel.md sau la numărul de telefon +373 22 59-44-02 de la ora 09:00 pînă la 20:00 în zilele lucrătoare.
4.4.4.	Pentru compensarea prejudiciilor, cauzate Utilizatorului în rezultatul folosirii sau imposibilităţii folosirii Serviciilor de către acesta, pentru erorile, lacunele, întreruperile în funcţionare, ştergerea fişierelor, schimbarea funcţiilor, reţinerile şi defectele de funcţionare în timpul transmiterii datelor, survenite nu din vina Operatorului.

5.	TERMENUL VALABILITĂŢII, ORDINEA MODIFICĂRII CONDIŢIILOR 
ŞI REZILIEREA CONTRACTULUI

5.1.	Părţile recunosc că îndeplinirea obligaţiunilor în conformitate cu prezentul Contract începe din momentul activării Cartelei (primei utilizări a Rechizitelor de reţea). Termenul valabilităţii Contractului se stabileşte în conformitate cu Condiţiile. 
5.2.	În cazul intrării în vigoare a legilor RM, hotărîrilor Guvernului RM şi a altor acte normative, care stabilesc noi impozite sau modifică impozitele, taxele, alte plăţi curente obligatorii în bugetul republican sau local sau în fondurile extra-bugetare, de asemenea în cazul adoptării de către organele conducerii de stat (inclusiv de către organul, împuternicit cu reglementarea monopolului existent în domeniul comunicaţiilor) a hotărîrilor despre schimbarea tarifelor pentru Serviciile de comunicaţii, în baza cărora se efectuează reglementarea de către stat a preţurilor, sau a deciziilor, care modifică ordinea efectuării plăţilor între operatorii reţelelor de comunicaţii electronice, Operatorul are dreptul să revadă în mod unilateral acele compartimente din conţinutul Contractului, Condiţiilor şi Tarifelor, care se referă la aceste schimbări, înştiinţînd Utilizatorul în mod obligatoriu cu cel puţin 5 zile înainte de efectuarea modificărilor. Reducerea Tarifelor este efectuată de către Operator după necesitate, fără o preîntîmpinare preliminară a Utilizatorului. Informaţia cu privire la modificări se amplasează pe WWW-serverul Operatorului (http://www.cartel.md). Lipsa unui refuz în scris al Utilizatorului despre îndeplinirea obligaţiunilor contractuale pînă la intrarea în vigoare a amendamentelor şi suplimentelor indicate, de asemenea utilizarea Serviciilor după intrarea lor în vigoare, se estimează de către părţi ca un acord al Utilizatorului cu privire la modificarea Condiţiilor prezentului Contract. 
5.3.	Lista Serviciilor stabilite în prezentul Contract poate fi completată ulterior. Serviciile suplimentare pot fi prestate Utilizatorului în urma semnării de către Părţi a unui Acord suplimentar la prezentul Contract.
5.4.	Prezentul Contract poate fi reziliat în mod unilateral de către Operator în cazurile neîndeplinirii de către Utilizator a obligaţiunilor asumate şi încălcării repetate sau substanţiale a Condiţiilor. 
5.5.	Prezentul Contract poate fi reziliat în mod unilateral de către Utilizator în conformitate cu legislaţia în vigoare a RM. 
5.6.	Toate litigiile şi dezacordurile apărute în procesul de îndeplinire a obligaţiunilor de către Părţi în conformitate cu prezentul Contract, se soluţionează pe calea negocierilor. În cazul imposibilităţii depăşirii lor, Părţile au dreptul să se adreseze instanţelor judiciare, pentru apărarea intereselor sale. 

6.	FORCE - MAJOR

Părţile nu poartă răspundere pentru neîndeplinirea sau îndeplinirea insatisfăcătoare a obligaţiunilor contractuale în situaţiile de force-major. Prin expresia „force-major” se subînţeleg acele circumstanţe excepţionale şi imprevizibile, care împiedică îndeplinirea obligaţiunilor de către Părţi în conformitate cu prezentul Contract. Ele cuprind calamităţi naturale (cutremur de pămînt, inundaţii, etc.), situaţii din viaţa socială (acţiuni militare, situaţii excepţionale, greve de largă amploare, epidemii, etc.), măsuri de restricţie introduse de către organele de stat competente (interzicerea transportărilor, interzicerea comerţului în legătură cu sancţiunile internaţionale, restricţii valutare, etc.). În această perioadă Părţile nu au pretenţii reciproce şi fiecare Parte îşi asumă riscul consecinţelor situaţiilor de force-major.